"
Fasismi on radikaalin autoritaarisen kansallismielisyyden muoto, joka tuli tunnetuksi 1900-luvun alun Euroopassa. Ensimmäiset fasistiset liikkeet syntyivät ensimmäisen maailmansodan aikoihin Italiassa kansallisen syndikalismin vaikutuksesta. Niissä yhdistettiin tyypillisempiä oikeistolaisia kantoja vasemmistopolitiikan elementteihin vastustaen kommunismia, sosialismia, liberaalidemokratiaa ja perinteistä konservatismia. Vaikka fasismi sijoitetaan yleensä perinteisen vasemmisto-oikeisto-spektrin äärioikeistoon, fasistit itse ja jotkut kommentaattorit ovat väittäneet, että kuvaus on riittämätön.""